খোরশেদুল আলম শামিম : মিরসরাই উপজেলার চারটি ইউনিয়নের ৯টি গ্রামের যেদিকে চোখ যাচ্ছে শুধু কবর আর কবর। ঘর থেকে বের হয়ে এ-দৃশ্য চোখে পড়ার সাথে সাথে যেকোনো বয়সের মানুষ ভয়ে আঁতকে উঠতে পারেন। কঠিন, সত্য এবং নির্মম এই বাস্তবতা মেনে নেয়ার কোনো উপায় এলাকাবাসীর জানা নেই। চোখের নোনা জলের বানে ডুবে গেছে এলাকার প্রতিটি জনপদ। একঝাঁক শিশু-কিশোরের চঞ্চলতায় মাঠঘাট সবসময় মুখর হয়ে থাকতো। তাদের হৈহুল্লোড়  মাতিয়ে রাখতো গ্রামীণ প্রতিবেশ।